

20. janúar 2022

Fjármálaráðuneytið,

Arnarhváli, 150 Reykjavík

## **Varðar:** [**Áform um lagasetningu um breytingar á lögum um skilameðferð lánastofnana og verðbréfafyrirtækja (fjármögnun skilasjóðs og iðgjöld í TIF)**](https://samradsgatt.island.is/oll-mal/$Cases/Details/?id=3118)

Vísað er til skjals í samráðsgátt stjórnvalda um ofangreint mál, þar sem boðuð eru áform að hætta greiðslu iðgjalds til Tryggingasjóðs innstæðueigenda og fjárfesta (TIF), og færa hluta af eignum hans til að fjármagna skilasjóð en skilasjóður starfar skv. nýlegum lögum um skilameðferð lánastofnana og verðbréfafyrirtækja.

Samtök fjármálafyrirtækja fagna þessum áformum og taka eindregið undir þau sjónarmið sem fram koma í greinargerð ráðuneytisins.

Með breytingum á lögum um innstæðutryggingar og nýjum lögum um skilameðferð er annars vegar sett hámark á tryggingafjárhæðir hvers aðila (kennitölu) og hins vegar mörkuð sú leið að kerfislegar mikilvæg verði tekin til skilameðferðar en ekki reyni á innstæðutryggingar þegar erfiðleikar komi upp í rekstri slíkra fyrirtækja. Bankarnir stóru þrír eru flokkaðir sem kerfislega mikilvæg fyrirtæki hér á landi. Með þessu afmarkast fjárhagsleg ábyrgð TIF annars vegar og verkefni TIF við minni innlánstofnanir hins vegar. Ljóst er, eins og kemur fram í greinargerð með þessum áformunum, að eignir TIF eru miklu meiri en þarf til að mæta þeim skuldbindingum sem kunna að falla á TIF eftir þessar breytingar.

Með lögunum um skilameðferð kemur skylda um að mynda skilasjóð til að greiða fyrir framkvæmd skilameðferðar. Skilasjóður skal vera að lágmarki 1% af tryggðum innstæðum og fjármagnaður af fyrirtækjum sem geta notið aðstoðar frá sjóðnum. Færsla fjármagns úr TIF ríflega full fjármagnar skilasjóðinn og kemur í veg fyrir að leggja þurfi sérstakt gjald á lánastofnanir og verðbréfafyrirtæki til að fjármagna skilasjóðinn.

Virðingarfyllst,

